యూపీలో కాంగ్రెస్కు చుక్కలు చూపిస్తున్న అఖిలేశ్..100 స్థానాలకు మించి ఇచ్చేది లేదని స్పష్టీకరణన్యూఢిల్లీ, జనవరి 21 (ఆంధ్రజ్యోతి): ఉత్తరప్రదేశ్ అసెంబ్లీ ఎన్నికల్లో సమాజ్వాదీ పార్టీ (ఎస్పీ), కాంగ్రెస్ మధ్య పొత్తు కుదిరే అవకాశాలు దాదాపు సన్నగిల్లాయి. ముఖ్యమంత్రి అఖిలేశ్ యాదవ్ ఇవ్వజూపుతున్న సీట్లు తీసుకోవడం తప్ప కాంగ్రె్సకు వేరేమార్గం కనిపించడం లేదు. లేదంటే ఈ రెండు పార్టీల కూటమి కలిసి పోటీచేయడం అసాధ్యంగా కనిపిస్తోంది. ఓ పక్క నామినేషన్లు దాఖలవుతున్నాయి. ఎస్పీ, బీజేపీ, బీఎ్సపీ, చివరకు ఆర్ఎల్డీ సహా అన్ని పార్టీలూ అభ్యర్థులను ప్రకటించేస్తున్నాయి. కానీ కాంగ్రెస్ మాత్రం పొత్తుల కూడలిలో నిలబడి ఉంది. ఎస్పీ, అజితసింగ్ నేతృత్వంలోని ఆర్ఎల్డీని కూడా కలుపుకొని మహాకూటమి ఏర్పాటుచేసి యూపీలో బలం పుంజుకుందామనుకున్న ఆ పార్టీ యత్నాలకు ఎస్పీ అధినేత, సీఎం అఖిలేశ్ ముందే చెక్పెట్టారు. ఆర్ఎల్డీతో పొత్తుకు ససేమిరా అన్నారు. ఇప్పుడు కాంగ్రెస్కూ చుక్కలు చూపిస్తున్నారు. ఏడాది కిందటే ఆ పార్టీతో పొత్తుకు సంసిద్ధత తెలిపిన ఆయన.. ఇప్పుడు మనసు మార్చుకున్నారు. తండ్రి ములాయంసింగ్ యాదవ్ రాజీకి రావడం, బాబాయి శివపాల్ యాదవ్ బేజారవడం, అసలు పార్టీ తనదేనని ఎన్నికల సంఘం ప్రకటించడం, సైకిల్ గుర్తు కూడా తనకే ఇవ్వడం వంటి పరిణామాల నేపథ్యంలో అఖిలేశ్లో ఆత్మవిశ్వాసం పెరిగింది. బలహీన కాంగ్రె్సకు ఎక్కువ సీట్లు ఇచ్చి బతికించకూడదని ఆయన తాజాగా భావిస్తున్నారు. వంద స్థానాలకు మించి ఆ పార్టీకి ఇచ్చేది లేదని ఆయన తెగేసి చెప్పడంతో కాంగ్రెస్ నేతలు హతాశులయ్యారు. పైగా ఆయన ఇప్పటికే 210 స్థానాల్లో ఏకపక్షంగా అభ్యర్థులను ప్రకటించారు. ఇందులో కాంగ్రెస్ సిట్టింగ్ స్థానాలు కూడా ఉన్నాయి.తొలుత 150 స్థానాలు కావాలని కోరిన కాంగ్రెస్.. 130 సీట్లు.. కనీసం 120 అయినా ఇవ్వాలని బెట్టుచేస్తోంది. ఈ పరిస్థితుల్లో పొత్తు అవకాశాలకు దాదాపు తెరపడినట్లేనని ఎస్పీ సీనియర్ నేత నరేశ్ అగర్వాల్ చెప్పారు. పొత్తు కుదుర్చుకునేందుకు తామెన్ని ప్రయత్నాలు చేసినా.. సీట్ల సంఖ్యపై కాంగ్రెస్ మొండిగా వ్యవహరిస్తూ బీజేపీకి సాయం చేస్తోందని ఆరోపించారు. తొలుత ఉత్తరప్రదేశ్లోని మొత్తం 403 స్థానాల్లో పోటీకి కాంగ్రెస్ నిర్ణయించుకుంది. సర్జికల్ దాడుల అనంతరం బీజేపీకి అనుకూల పరిస్థితులు ఏర్పడడంతో కాంగ్రెస్ ఉపాధ్యక్షుడు రాహుల్గాంధీ ఎస్పీతో పొత్తుకు సిద్ధమయ్యారు. కుటుంబ కలహాలతో కొట్టుమిట్టాడుతున్న ఆ పార్టీ.. తమకు గౌరవప్రదమైన సీట్లు ఇస్తుందని అంచనా వేశారు. అది తలకిందులైన నేపథ్యంలో కాంగ్రెస్ అధిష్ఠానం ఒంటరిపోటీకి కూడా సన్నాహాలు చేసుకుంటోంది. పార్టీ ఎన్నికల కమిటీ శనివారం ఢిల్లీలో సమావేశమై.. 140 స్థానాలకు అభ్యర్థులను ఖరారుచేసింది.అయితే వారి పేర్లు ప్రకటించలేదు. ఆదివారంలోపు ఏదో ఒక ఒప్పందం కుదురుతుందన్న ఆశ ఇంకా ఆ పార్టీలో ఉంది. అయితే, ముస్లిం జనాభా ప్రాబల్య నియోజకవర్గాల విషయంలోనే విభేదాలు తలెత్తినట్లు ఉభయ పార్టీల వర్గాలు చె బుతున్నాయి. మైనారిటీలు ఎక్కువగా ఉన్న కొన్ని నియోజకవర్గాలు సమాజ్వాదీ చేతుల్లో ఉన్నాయి. వాటిలో కొన్నిటిని అప్పగిస్తే.. నెగ్గుకు రావొచ్చని, తద్వారా దేశవ్యాప్తంగా ముస్లింలలో మళ్లీ పలుకుబడి పెరుగుతుందని కాంగ్రెస్ ఊహ. ఇది పసిగట్టిన అఖిలేశ్ సీట్ల సర్దుబాటుపై కటువుగా వ్యవహరిస్తున్నారనే వాదన వినిపిస్తోంది.ప్రియాంక దూతకు అఖిలేశ్ దర్శనం కరువురాయ్బరేలీ, అమేథీ లోక్సభ స్థానాల పరిధిలోని అసెంబ్లీ సెగ్మెంట్లు తన అభ్యర్థులకే ఇవ్వాలని కాంగ్రెస్ డిమాండ్ చేసిందని, ఇందుకు ఎస్పీ అంగీకరించలేదని సమాచారం. చర్చల్లో ప్రతిష్టంభన ఏర్పడడంతో ప్రియాంకా వాధ్రా రంగంలోకి దిగా రు. శుక్రవారం అర్ధరాత్రి తన దూతగా ‘ధీరజ్’ అనే వ్యక్తిని పంపారు. కానీ ఫలితం లేకపోయింది. ఆయన లఖ్నవ్లోని ఓ హోటల్లో మకాం వేసి ఉన్నారు. సీఎం దర్శనం కాలేదు. ఆయన్నుంచి ఎప్పుడు పిలుపు వస్తుందా అని ఎదురుచూస్తున్నారు.
upilo congresku chukkalu chuupistunna akhilesh..100 sthaanaalaku minchi ichedi ledani spashtiikarananyuudila, janavari 21 (aandhrajyoti): uttarapradesh assembley ennikallo samajwadi party (espy), congress madhya pottu kudire avakaasaalu daadaapu sannagillaayi. mukhyamantri akhilesh yadav ivvajuuputunna seetlu teesukovadam tappa congresku veremargam kanipinchadam ledu. ledante ee rendu paarteela kootami kalisi poticheyadam asaadhyamgaa kanipistondi. oo pakka naminationlu daakhalavutunnaayi. espy, bgfa, bsp, chivaraku arldy sahaa anni paartiiluu abhyardhulanu prakatinchestunnaayi. cony congress maatram pottula koodalilo nilabadi undi. espy, azitasing netrutvamloni arldyni kuudaa kalupukoni mahakutami erpatuchesi upilo balam punjukundaamanukunna aa party yatnaalaku espy adhinetha, cm akhilesh munde chekpettaaru. aarlditho pottuku sasemira annaru. ippudu congrescu chukkalu chuupistunnaaru. edaadi kindate aa paartiitoe pottuku samsiddhata telipina aayana.. ippudu manasu maarchukunnaaru. tandri mulaiumsing yadav rajiki ravadam, babai shivapal yadav bejaravadam, asalu party tanadenani ennikala sangham prakatinchadam, saikil gurtu kuudaa tanake ivvadam vanti parinaamaala nepathyamlo akhileshlo aatmaviswasam perigindi. balaheena congresku ekkuva seetlu ichi batikinchakudadani aayana taajaagaa bhaavistunnaaru. vanda sthaanaalaku minchi aa paarteeki ichedi ledani aayana tegesi cheppadamtho congress nethalu hatasulayyaru. paiga aayana ippatike 210 sthaanaallo ekapakshamgaa abhyardhulanu prakatinchaaru. indulo congress sitting sthaanaalu kuudaa unnaayi.toluta 150 sthaanaalu kaavaalani korina congress.. 130 seetlu.. kaneesam 120 aina ivvaalani bettuchestondi. ee paristhitullo pottu avakaasaalaku daadaapu terapadinatlenani espy seanier netha naresh agarwal cheppaaru. pottu kudurchukunenduku taamenni prayatnaalu chesina.. seatla sankhyapai congress mondigaa vyavaharistuu beejeepeeki saayam chestondani aaropinchaaru. toluta uttarapradesloni mottam 403 sthaanaallo potiki congress nirnayinchukundi. sarjical daadula anantaram beejeepeeki anukuula paristhitulu erpadadamtho congress upaadhyakshudu rahulgandhi espeetho pottuku siddhamayyaaru. kutumba kalahaalato kottumittaadutunna aa party.. tamaku gouravapradamaina seetlu istundani anchana vaesaaru. adhi talakindulaina nepathyamlo congress adhishtaanam ontaripotiki kuudaa sannaahaalu chesukuntondi. party ennikala commity sanivaaram dhilleelo samavesamai.. 140 sthaanaalaku abhyardhulanu khararuchesindi.ayithe vaari paerlu prakatinchaledu. aadivaaramlopu edho oka oppandam kudurutundanna aasha inka aa paartiiloo undi. ayithe, muslim janabha praabalya niyojakavargaala vishayamlone vibhedaalu talettinatlu ubhaya paarteela vargaalu che butunnayi. minoritylu ekkuvagaa unna konni niyojakavargaalu samajwadi chetullo unnaayi. vaatilo konnitini appagiste.. negguku ravochani, tadwara desavyaaptamgaa muslimlalo malli palukubadi perugutundani congress ooha. idhi pasigattina akhilesh seatla sardubaatupai katuvugaa vyavaharistunnaarane vaadana vinipistondi.priyaanka dootaku akhilesh darsanam karuvuraaybareli, amathy loksabha sthaanaala paridhilooni assembley segmentlu tana abhyardhulake ivvaalani congress demand chesindani, induku espy angeekarinchaledani samacharam. charchallo pratishtambhana erpadadamtho prianka wadhra rangamloki digaa ru. sukravaaram ardharaatri tana dhoothagaa ‘dheeraj’ ane vyaktini pampaaru. cony phalitam lekapoyindi. aayana lakhnavloni oo hotallo makam vesi unnaaru. cm darsanam kaaledu. aayannunchi eppudu pilupu vastundaa ani eduruchustunnaru.